Bill Shankly

William Shankly (2 September 1913 – 29 September 1981) was ’n Skotse sokkerspeler en afrigter wat veral bekend is vir sy tyd as afrigter van Liverpool. Shankly het groot sukses na Liverpool gebring: hy het bevordering na die Eerste Divisie behaal en drie liga-kampioenskappe (die ekwivalent van vandag se Premier League) sowel as die UEFA-beker gewen. Hy het die grondslag gelê waarop sy opvolgers, Bob Paisley en Joe Fagan, kon voortbou deur sewe liga-titels en vier Europese Bekers in die tien seisoene ná Shankly se aftrede in 1974 te wen. Hy was ’n charismatiese, ikoniese figuur by die klub, en sy redenaarsvernuf het die emosies van die ondersteuners aangevuur. In 2019, 60 jaar nadat Shankly by Liverpool aangekom het, het Tony Evans van The Independent geskryf dat Shankly “die idee van Liverpool geskep het deur die sokkerklub te transformeer, die belangrikheid van die Kop te beklemtoon en ondersteuners te laat voel dat hulle deelnemers is”.

Shankly het uit ’n klein Skotse myngemeenskap gekom en was een van vyf broers wat professioneel sokker gespeel het. Hy het as ’n balwenner op regter-half (regtervleuelspeler) gespeel en twaalf keer vir die Skotse nasionale span uitgedraf, insluitende sewe oorlogstyd-internasionale wedstryde. Ná een seisoen by Carlisle United het hy die res van sy loopbaan by Preston North End deurgebring, met wie hy die FA-beker in 1938 gewen het. Sy spelerloopbaan is onderbreek deur diens in die Royal Air Force tydens die Tweede Wêreldoorlog. Hy het ná sy uittrede as speler in 1949 afrigter geword en na Carlisle United teruggekeer. Later het hy Grimsby Town, Workington en Huddersfield Town bestuur, voordat hy in Desember 1959 Liverpool se hoofafrigter geword het.

Shankly het Liverpool oorgeneem toe die klub in die Tweede Divisie was en die span herbou tot ’n groot mag in Engelse en Europese sokker. Hy het Liverpool na die Tweede-Divisie-kampioenskap gelei om in 1962 bevordering na die hoogste vlak, die Eerste Divisie, te kry, en daarna drie Eerste-Divisie-titels, twee FA-bekers, vier Charity Shields en een UEFA-beker gewen. Dit was gedurende Shankly se ampstermyn dat die klub na ’n heeltemal rooi tuisdrag oorgeskakel het, en “You’ll Never Walk Alone” die klub se volkslied geword het. Shankly het ’n verrassende uittrede uit sokker aangekondig ’n paar weke nadat Liverpool die 1974 FA-beker-eindstryd gewen het, nadat hy die klub vir 15 jaar bestuur het, en hy is opgevolg deur sy jarelange assistent, Bob Paisley. Hy het die Liverpool-span vir die laaste keer by Wembley uit die tonnel gelei vir die 1974 FA Charity Shield. He died seven years later, aged 68. Considered one of the greatest football managers of all time, Hy is sewe jaar later oorlede, op 68-jarige ouderdom. Hy word beskou as een van die grootste sokkerafrigters van alle tye en was onder die eerste groep wat in 2002 tot die English Football Hall of Fame en in 2004 tot die Scottish Football Hall of Fame opgeneem is.

 Verwysings 

Kategorie:Skotse sokkerspelers
Kategorie:Sokkerafrigters
Kategorie:Geboortes in 1913
Kategorie:Sterftes in 1981